ভারতের এলাহাবাদ হাইকোর্ট বিগত ১৮ বছর ধরে ঝুলে থাকা বাবরী মসজিদ মামলার রায় গত ৩০শে সেপ্টম্বরে ঘোষণা দিল। এ রায়ে প্রকাশ পেয়েছে ভারতের আসল চেহারা। সেদেশে মুসলমানদের জানমাল, ইজ্জত-আবরু এবং সহায়সম্পদই শুধু নয়,তাদের মসজিদ মাদ্রাসাও যে কতটা ভয়ানক বিপদের মধ্যে আছে এ রায়ের মধ্য দিয়ে সেটিই আবার প্রকাশ পেল। আদালতের রায়ে পুরস্কৃত করা হল সাম্প্রদায়িক হিন্দু সন্ত্রাসীদের। ভারতের মাটিতে মুসলিম হত্যা, মুসলিম নারী ধর্ষন ও তাদের ঘরবাড়ী ও দোকানপাঠ ধ্বংস নতুন কিছু নয়। ১৯৪৭ সালে স্বাধীনতা লাভের পর থেকে ভারতের মাটিতে মুসলমানদের হাজার হাজার ঘরবাড়ি, মসজিদ, ঈদগাহ ও ওয়াকফ সম্পতি হিন্দুদের হাতে জবর দখল হয়ে গেছে। নিহত হয়েছে বহু লক্ষ মুসলিম। বহু হাজার মুসলিম নারী ধর্ষিতাও হয়েছে। কিন্তু আদালতের রায়ের মধ্য দিয়ে এবার যা ঘটল সেটি মুসলমানদের জন্য আরো আতংকজনক। হিন্দু সন্ত্রাসীদের পাশাপাশি এবার বিচারকদের হাতে ধর্ষিত, নিহত ও কবরস্থ হল ন্যায় বিচার। বিচারের নামে লুন্ঠিত হল মসজিদের ভূমি। আদালতের রায়ের মাধ্যমে মসজিদের ভিটায় সুযোগ করে দেওয়া হল মন্দির নির্মানের। মুসলমানদের জন্য যা শুধু অপমানজনকই নয়,ধর্মীয় ভাবে অগ্রহণযোগ্যও। জুলুম ও অবিচারের বিরুদ্ধে প্রতিকার চাওয়ার স্থানও যে ভারতীয় মুসলমানদের নাই এ আদালতের রায়ে সেটিই নতুন করে প্রমাণিত হল।